Èxit de la I edició del mercat nadalenc de l'I.E.S Jorge Juan
19 de desembre 2016

Divendres passat 16 de desembre, va ser el dia en què l'I.E.S Jorge Juan va realitzar la I edició de l'exposició de les tendes que participen al Mercat Nadalenc, amb l'objecte de simular un Centre Comercial compost de 4 tendes de diferents activitats comercials i amb una superfície superior a 300 metres quadrats, sent tals activitats comercials la venda d'articles de comerç just, complements, mobles, espelmes, perfums, ambientadors i articles de roba.  

Esta pràctica va formar part del projecte final del curs del Cicle Formatiu Superior de Vendes que s'imparteix a l'institut i, per a açò, els alumnes van realitzar tècniques de decoració, exposició d'articles, retolació i disseny de cartells, fullets publicitaris i escaparatisme amb l'objectiu de posar en pràctica els coneixements adquirits durant el transcurs del cicle. Cal destacar que esta primera edició va comptar amb una participació de 13 alumnes, els quals es van esforçar i van treballar aplicant els seus coneixements adquirits durant el curs escolar per a engegar aquesta gran iniciativa.

![](/media/xawj0lsp/65-img_6592c.jpg)

En paraules del Regidor Delegat de Comerç, Sergio Moreno: **“des de l'equip de govern recolzem la formació com a instrument imprescindible en la cerca d'ocupació i de l'autoocupació i al mateix temps volem reconèixer la gran labor realitzada pel centre de formació de la nostra ciutat 'IES Jorge Juan' per iniciar este tipus d'activitats ja que beneficien a llarg termini al comerç de la nostra ciutat doncs contribueix a la formació i especialització del seu personal”.**

La Delegació de Comerç de l'Ajuntament de Sagunt a través de l'Agència de Foment i Iniciatives Comercials (AFIC), va voler premiar en reconeixement als coneixements adquirits, els projectes presentats per a la creació d'un establiment comercial, i per açò van concedir els següents diplomes:  

  

**En reconeixement al treball realitzat per la tenda “ELF” (Articles de Comerç Just)**

Francisco Arnau Torrijos

Leticia Gimeno Benito

Belén Latorre Redondo

**En reconeixement al treball realitzat per la tenda “GRINCH” (Articles de complements, mobles, etc)**

Yara Navarro Lacruz

Casandra Vanacloig García

Edgar Villalba Gómez

**En reconeixement al treball realitzat per la tenda “XM ASPANADA” (Articles de veles, perfums, ambientadors, etc).**

Jose Adoves Pardo

Rafael Cabo Huelamo

Carlos Hurtado Vicente

**En reconeixement al treball realitzat per la tenda “LAPÒNIA” (Articles de roba, complements, etc).**

Verónica Álvarez Esquivel

Raquel Cuenca Carrasco

Hugo Herrero Moreno

Olga Molina Torres

Finalment, l'Ajuntament de Sagunt va voler agrair la col·laboració dels comerços que van participar també en esta mostra comercial prestant als alumnes els articles necessaris perquè pogueren exposar en les seues tendes comercials. Per tal motiu es va realitzar una menció especial als següents establiments comercials:

La Tenda de Tot el Mon

Outlet

La Casa de los Aromas

Martina

  

*   [](http://www.facebook.com/sharer.php?u=https://aytosagunto.es/va/actualitat/exit-de-la-i-edicio-del-mercat-nadalenc-de-l-i-e-s-jorge-juan/ "Facebook")
*   [](http://twitter.com/share?url=https://aytosagunto.es/va/actualitat/exit-de-la-i-edicio-del-mercat-nadalenc-de-l-i-e-s-jorge-juan/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/exit-de-la-i-edicio-del-mercat-nadalenc-de-l-i-e-s-jorge-juan/ "Linked In")
*   [](mailto:?body=https://aytosagunto.es/va/actualitat/exit-de-la-i-edicio-del-mercat-nadalenc-de-l-i-e-s-jorge-juan/)